Market Timing P.M. – บล.กสิกรไทย
Support : 1825, 1820 Resistance : 1840, 1850 SET เคลื่อ …
28 ก.พ. 2561

Support : 1825, 1820
Resistance : 1840, 1850
SET เคลื่อนไหวอยู่ระหว่าง 1825-1840 และปิดตลาดในช่วงเช้าที่ระดับ 1837.05 จุด เพิ่มขึ้น 6.66 จุด หรือ +0.34% ด้วยมูลค่าการซื้อขาย 3.75 หมื่นล้านบาท
หลังจากวานนี้ที่ SET เข้าทดสอบแนวต้านบริเวณ 1850 ก่อนเกิดการอ่อนแรงลง ซึ่งเช้านี้ SET ยังคงถอยตัวลงต่อเล็กน้อยมาทำจุดต่ำที่บริเวณ 1825 ก่อนเกิดการยกตัวเด้งกลับเข้าหาแนวต้านบริเวณ 1840 ซึ่งด้านสัญญาณของ RSI ระดับชั่วโมง ก็เกิดการยกตัวขึ้นบ้าง ก่อนเริ่มมีการถอยตัวลง สะท้อนความเสี่ยงที่ SET จะเกิดการอ่อนแรงลงใหม่ โดยบ่ายนี้ประเมิน SET เสี่ยงที่จะถอยตัวลงเข้าหาแนวรองรับบริเวณ 1820 ขณะที่ด้านแนวต้านอยู่ทีบริเวณ 1840
SAWAD หลังจากที่ราคาถอยตัวลงมาทำจุดต่ำที่บริเวณ 56.5 ก็ได้มีการยกตัวขึ้นอย่างต่อเนื่อง ข้ามผ่านแนวเส้นกด อีกทั้งยังเกิด divergence เชิงบวกขึ้นจาก MACD ที่สามารถยกตัวขึ้นเหนือ Signal line สร้างโอกาสที่ราคาจะสามารถยกตัวขึ้นเข้าหาแนวเส้นกดถัดไป แนะซื้อเก็งกำไร โดยมีเป้าหมายการทำกำไรที่บริเวณ 65 และ 69 ขณะที่ใช้การถอยตัวหลุด 58.5 stop loss